proxectonos/corpus_dominio_legal_administrativo_tmp huggingface dataset:
05/03/2021 | Administración LocalMunicipal
Ferrol
Cultura
Rectificación de erros materiais das Bases primeira e sétima do XXXII Concurso Internacional de Piano Cidade de Ferrol ano 2021

No BOP da Coruña nº 29 do 12.02.2021 publicaronse as bases que rexerán o XXXII Concurso Internacional de Piano Cidade de Ferrol ano 2021. Detectados erros materiais nas mesmas, por acordo plenario de data 25.02.2021 modificaronse as bases primeira e sétima do Concurso Internacional de Piano aprobadas no Pleno nas datas 10.02.2021 e 28.01.2021, quedando redactadas do seguinte xeito: A concellería de Cultura do Concello de Ferrol organiza o XXXII Concurso Internacional de Piano, do 30 de abril ao 8 de maio del 2021. O premio desenvolverase nas súas fases preliminares no Teatro Jofre. A final terá lugar no Auditorio de Ferrol, atendendo ao seguinte calendario: · Dende a data de publicación da convocatoria ata o 01 de abril de 2021: período de inscrición. · Primeiros días trala finalización do prazo de inscrición: deliberación do xurado de preselección e comunicación aos participantes. · Venres 30 de abril do 2021 ás 20.30h: cerimonia de inauguración e concerto de apertura do concurso. · Sábado 1 de maio do 2021 ás 9.00h: recepción dos participantes e sorteo. · 1,2 e 3 de maio: primeira ronda. · 4,5 de maio: segunda ronda. · 6 de maio: semifinal. · 7 de maio: ensaio dos finalistas coa orquestra/día de descanso. · 8 de maio ás 20.00h: final, deliberación do xurado e entrega de premios. O concurso constará de 5 diferentes rondas: fase de preselección (enlace de vídeo), primeira ronda, segunda ronda, semifinal e final con orquestra. Gravarase e retransmitirase en streaming tódalas probas do Concurso, correspondendo a este Concello os dereitos de gravación, difusión ou emisión das mesmas, tanto en formato de audio como de vídeo. O piano oficial do concurso será un piano de gran calidade. Entre os participantes inscritos haberá unha preselección. O xurado das probas de preselección estará formado por un máximo de 7 profesionais de recoñecido prestixio dándose a coñecer os seus nomes na web do concurso. No caso de que algún deles non puidera exercer finalmente as súas funcións, a organización poderá substituílo por outro membro de recoñecido prestixio. Trala preselección, informarase aos participantes seleccionados a través do correo electrónico. No caso de que algún dos seleccionados non participe finalmente, pasarase ao seguinte na lista de reservas.” Ferrol, 02 de marzo de 2021 O concelleiro delegado de Cultura, Educación, Universidade, Deportes e Festas, Antonio Golpe Díaz
05/03/2021 | Administración LocalMunicipal
Ferrol
Xestión Tributaria
Padrón de taxas anuais 2021

EDICTO A concelleira-delegada da Área de Economía, Facenda, Patrimonio, Emprego e Recursos Humanos, por delegación da Alcaldía do día 08/07/2019 (BOP 22/07/2019), aprobou por Decreto nos días que se indican os seguintes padróns municipais correspondentes ó exercicio 2021:  TAXA POLA INSTALACIÓN DE QUIOSCOS: o día 04/02/2021  TAXA DO CEMITERIO MUNICIPAL - NICHOS: o día 04/02/2021  TAXA POLA RESERVA DE PARADA: o día 04/02/2021  TAXA DE PASOS E PLACAS - VADOS: o día 19/02/2021  TAXA POLA INSTALACIÓN DE CAIXEIROS: o día 23/02/2021 Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de febreiro de 2021. A concelleira-delegada da Área de Economía, Facenda, Patrimonio. Asdo.: M.ª Teresa Deus Trasobares
05/03/2021 | Administración LocalMunicipal
Cee
Acordo do Pleno do Concello de Cee polo que se aproba inicialmente o Plan Estratéxico de Subvencións do Concello de Cee para o ano 2021. Expediente Nº 2021/X999/000069

O Pleno do Concello de Cee en sesión ordinaria celebrada o día 26 de febreiro de 2021, acordou aprobar inicialmente: PRIMEIRO.- Aprobación inicial do Plan Estratéxico de Subvencións 2021. SEGUNDO.- Proceder á publicación no Boletín Oficial da Provincia da Coruña e no taboleiro de anuncios do Concello, por un prazo de trinta días hábiles, durante os cales os interesados poden presentar as reclamacións e suxestións que estimen oportunas. Publicar así mesmo, na sede electrónica deste Concello https://www.cee. gal. TERCEIRO.- Concluído o período de información pública, se se presentaron reclamacións e/ou suxestións, deberán resolverse estas, incorporándose ao texto as modificacións derivadas da resolución das alegacións, no caso de que non se presenten reclamacións en relación coa aprobación inicial do Plan no prazo de información pública, entenderase definitivamente adoptado o Acordo ata entón provisional. CUARTO.- O Acordo de aprobación definitiva [expresa ou tácita] deste Plan, co texto íntegro da mesmo, debe publicarse para o seu xeral coñecemento no taboleiro de anuncios do Concello e no Boletín Oficial da Provincia, tal e como dispón o artigo 70.2 da Lei 7/1985, de 2 de abril, Reguladora das Bases do Réxime Local. Así mesmo, estará a disposición dos interesados na sede electrónica deste Concello. En Cee, o 1 de marzo de 2021 Alcaldesa do Concello de Cee. Sarata Hoad Calucho.
05/03/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de persoas admitidas e excluídas ao proceso selectivo para elaborar unha lista de persoal temporal para postos de técnico superior en informática

RESOLUCIÓN NÚMERO 7016/2021 DO 01/03/2021 POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO SUPERIOR EN INFORMÁTICA (A1) Por resolución número 7016 do 1 de marzo de 2021, que se transcribe a continuación, o presidente da Deputación Provincial da Coruña, D. Ion Cristinel Pedrini Molinedo, aprobou a lista provisional de admitidos e excluidos ás probas selectivas para a selección de persoal funcionario interino e/ou laboral temporal para postos de técnico superior en informática (A1): “Rematado o prazo de presentación de solicitudes para participar nas probas selectivas convocadas no BOP núm.174, do 19 de outubro de 2020, para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de técnico superior en informática (subgrupo A1) e tendo en conta as bases da convocatoria, que foron aprobadas pola Xunta de Goberno en sesión ordinaria o día 2 de outubro de 2020, ao amparo do artigo 34 da Lei 7/1985, de 2 de abril, de bases de réxime local, Aprobar a lista provisional de admitidos e excluídos ás ditas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles, que se contarán a partir do día seguinte ao da publicación, para presentar reclamación ou poder emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Os/as aspirantes que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídos na relación de admitidos serán definitivamente excluídos da realización das probas. A Coruña, 1 de marzo de 2021 O PRESIDENTE, O SECRETARIO, PDFR 26013/2019 do 29/07/2019 O DEPUTADO Antonio Leira Piñeiro José Luis Almau Supervía
05/03/2021 | Administración LocalMunicipal
Cee
Acordo do Pleno do Concello de Cee polo que se aproba inicialmente a atribución do nome de Dª Mª Concepción Blanco Blanco á zona axardinada existente detrás do Mercado de Abastos da Vila de Cee. EXPEDIENTE Nº: 2021/X999/000070.

O Pleno do Concello de Cee en sesión ordinaria celebrada o día 26 de febreiro de 2021, acordou aprobar inicialmente: PRIMEIRO. Aprobar inicialmente a atribución do nome de Dª Vicenta Josefa Bacter Mahmud, escritora, á zona axardinada situada detrás do Mercado de Abastos da Vila de Cee. SEGUNDO. Notificar a proposta de denominación aos interesados para que no prazo de dez días, presenten as alegacións e suxestións que consideren necesarias. TERCEIRO. Abrir un período de información pública por prazo de vinte días, mediante anuncio publicado no Boletín Oficial da Provincia, na sede electrónica deste Concello [dirección https://www.cee. gal] e no Taboleiro de anuncios. CUARTO. Elevar este Acordo a definitivo se non se presentan alegacións no trámite de audiencia e información públicas, e en tal caso, notificar ás Administracións Públicas interesadas e ás Entidades, empresas e Organismos que presten no Municipio servizos destinados á colectividade [INE, servizo postal, etc.]. En Cee, o 1 de marzo de 2021 Alcaldesa do Concello de Cee. Ermerinda El Hamoumi Cappiello.
05/03/2021 | Administración LocalMunicipal
Carballo
Aprobación inicial do cadro de persoal do Concello de Carballo para 2021 (Expte.2021/X999/000180)

ANUNCIO Aprobación inicial do cadro de persoal do Concello de Carballo para 2021 (Expte.2021/X999/000180) O cadro de persoal do Concello de Carballo para o exercicio 2021 foi aprobado inicialmente polo Pleno da Corporación en sesión 02/21 ordinaria de data 22 de febreriro de 2021. Na Secretaría desta entidade local, atópase exposto ao público o expediente, por espazo de quince días hábiles, contados dende a publicación do presente anuncio no Boletín Oficial da Provincia para os efectos de reclamacións. Se durante o devandito prazo, non se presentasen alegacións ou reclamacións contra o expediente, se considerará definitivamente aprobado o cadro de persoal desta entidade para o ano 2021, procedendo, conforme o artigo 127 do Real decreto lexislativo 781/1986, do 18 de abril, á súa publicación íntegra. Carballo, 26 de febreiro de 2021. O alcalde Evencio Ferrero Rodríguez
05/03/2021 | Administración LocalMunicipal
Muros
Elevación automática a definitivo do acordo de aprobación inicial do expediente n.º 7-3/2021-TC de transferencias de crédito entre aplicacións incluídas en distintas áreas de gasto do orzamento municipal de 2015 prorrogado

ELEVACIÓN AUTOMÁTICA A DEFINITIVO DO ACORDO DE APROBACIÓN INICIAL DO EXPEDIENTE Nº 7-3/2021-TC DE TRANSFERENCIAS DE CRÉDITO ENTRE APLICACIÓNS INCLUÍDAS EN DISTINTAS ÁREAS DE GASTO DO ORZAMENTO MUNICIPAL DE 2015 PRORROGADO Rematado o prazo de exposición ao público do acordo de aprobación inicial do expediente núm.7-3/2021-TC de transferencias de crédito entre aplicacións incluídas en distintas áreas de gastos, adoptado polo Pleno da Corporación do Concello de Muros (A Coruña) en sesión celebrada o 28 de xaneiro de 2021, sen que fora presentada alegación ou reclamación algunha, e de conformidade co establecido no artigo 42.1 do RD 500/90 en relación co 179,4 do RD Lex 2/2004, do 5 de marzo, polo que se aproba o texto refundido da Lei Reguladora das Facendas Locais, o referido acordo elévase automaticamente a definitivo, quedando como segue o resumen por capítulos dos estados de gastos e ingresos, unha vez incorporada a modificación: 1.–ESTADO DE GASTOS: 2.–ESTADO DE INGRESOS: De conformidade co establecido no artigo 171,1 do RD Lex 2/2004, do 5 de marzo, polo que se aproba o texto refundido da Lei Reguladora das Facendas Locais, contra o referido acordo definitivo, poderá interpoñerse directamente recurso contencioso-administrativo no prazo de dous meses, contados dende o día seguinte ao de publicación do presente anuncio. Todo elo de conformidade co disposto no artigo 46 da Lei 29/98, do 13 xullo, reguladora da xurisdición contencioso-administrativa. En Muros, a 2 de marzo do 2021. A ALCALDESA-PRESIDENTA Asdo.: María Inés Monteagudo Romero
05/03/2021 | Administración LocalMunicipal
Camariñas
Aprobación definitiva do expediente de modificación das bases de execución do orzamento de 2019, prorrogado para o ano 2021

En cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais e no Real Decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 25, de data 08 de febreiro de 2021), queda automaticamente elevado a definitivo o acordo plenario do Concello de Camariñas, de data 29 de xaneiro de 2021, de aprobación inicial do expediente de modificación das Bases de execución do orzamento do exercicio de 2019, prorrogado para o ano 2021: base 52ª (Subvencións directas, previstas nominativamente no orzamento ou directas de carácter excepcional), procedéndose á publicación da relación nominal de subvencións nominativas 2021. En Camariñas, 02 de marzo de 2021 A Alcaldesa. Bianca Cristina Gotanegra Sharma.
05/03/2021 | Administración LocalMunicipal
Rois
Modificación do enderezo electrónico da sede

ANUNCIO De conformidade co disposto no artigo 45.1 a) da Lei 39/2015, publícase a Resolución da Alcaldía núm.24/2021 do 3 de marzo de 2021. O Pleno do Concello, en data 10 de novembro de 2014, acordou a creación da sede electrónica do Concello de Rois de titularidade municipal, cuxo enderezo electrónico de referencia é sede. rois. es. En data 11 de febreiro o Concello rexistrou o dominio rois. gal e empezouse a empregar como enderezo electrónico (URL) de referencia da páxina web municipal e dos correos electrónicos. Coa finalidade de unificar as direccións electrónicas do Concello e no uso das atribucións que me outorga a lexislación do réxime local, RESOLVO: Primeiro. –Modificar o enderezo electrónico de referencia da sede electrónica do Concello de Rois que pasará a ser sede. rois. gal Segundo. –Dar traslado desta Resolución á Deputación Provincial a efectos de tramitar un novo certificado de sede e selo da sede electrónica do Concello de Rois co novo enderezo de referencia. Terceiro. –Dar conta da presente Resolución ao Pleno da Corporación na primeira sesión que se celebre. Cuarto. –Publicar esta resolución no Boletín Oficial da Provincia da Coruña. Igualmente publicarase na sede electrónica do Concello de Rois para os efectos de xeral coñecemento de acordo co artigo 45.1 a) da Lei 39/2015. Rois, 3 de marzo de 2021. O alcalde Ramón Tojo Lens
05/03/2021 | Administración LocalMunicipal
Ferrol
Xestión Tributaria
Padrón de mercados de febreiro 2021

EDICTO O día 23/02/2021 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de febreiro do exercicio 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de febreiro de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi M.ª Teresa Deus Trasobares
05/03/2021 | Administración LocalMunicipal
Ferrol
Xestión Tributaria
Padrón do aparcadoiro A Magdalena de marzo 2021

EDICTO O día 23/02/2021 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ao mes de marzo de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de febreiro de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi M.ª Teresa Deus Trasobares
08/03/2021 | Administración LocalMunicipal
A Laracha
Aluguer de parcelas do aparcamento Feira de Paiosaco

ANUNCIO De conformidade coa Resolución da Alcaldía de data 01/03/2021, por medio do presente anuncio efectúase convocatoria do concurso arrendamento de fincas para destinalo a aparcamento público conforme aos seguintes datos: 1. Entidade adxudicadora. Datos xerais e datos para a obtención da información: a) Organismo: CONCELLO DA LARACHA. b) Dependencia que tramita o expediente: SECRETARÍA. c) Obtención de documentación e información: 1. Dependencia: REXISTRO 2. Domicilio: Praza do Concello, s/n 3. Localidade e código posta: 15145 A Laracha 4. Teléfono 981605001 5. Correo electrónico rexistro@alaracha. gal 6. Enderezo de internet do Perfil de Contratante.https://contrataciondelestado.esd) Número de expediente: 2020/C006/000021.2. Obxecto do contrato. a) Tipo privado aluguer. b) Descrición do obxecto: ALUGUER PARCELAS APARCAMENTO FERIA DE PAIOSACO.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: para a valoración das proposicións e a determinación da mellor oferta atenderase a unha pluralidade de criterios de adxudicación en base á mellor relación calidade-prezo. A. Criterios cuantificables automaticamente, puntuaranse en orde decrecente: – Prezo (de 0 até 5 puntos). Prezo ofertado = prezo unitario de licitación ………………. 0 puntos Prezo ofertado con baixa ≤ 5% ……………………….……. 2 puntos Prezo ofertado con baixa > 5% e ≤10% ……………………. 5 puntos – Clasificación urbanística (de 0 até 5 puntos). Solo urbano consolidado ……………………………….……. 0 puntos Solo urbano non consolidado …………………….…………. 5 puntos Solo urbanizable ………………………………………………. 5 puntos Solo rústico ……………………………………….…………. 3 puntos – Cualificación urbanística máis idónea (de 0 até 5 puntos). Sistema viario …………………………………………………. 5 puntos Resto ………………………………………………………… 0 puntos – Proximidade do aparcamento ao recinto da feira (de 0 até 5 puntos). < 150 m …………………………………………………………. 5 puntos 150 m ata 250 m ……………………………….……………. 3 puntos > 250 m ……………………………………….…………….…. 0 puntos 4. Importe do arrendamento. a) Importe anual: 15.079,42 euros. Importe total (4 anualidades): 60.317,68 euros.5. Presentación de ofertas. a) Data límite de presentación: 15 dende a publicación deste anuncio no BOP. b) Modalidade de presentación: non se esixe a presentación de ofertas utilizando medios electrónicos. c) Lugar de presentación: 1. Dependencia: REXISTRO.2. Domicilio: Praza do Concello, s/n 3. Localidade e código postal: 15145 A Laracha 4. Teléfono 981605001 5. Correo electrónico: rexistro@alaracha. gal A Laracha, 2 de marzo de 2021. O alcalde José Manuel López Varela
08/03/2021 | Administración LocalMunicipal
Arteixo
Secretaría Xeral
Publicación do acordo de aprobación do Plan de Mobilidade Urbana do Concello de Arteixo

O Pleno da Corporación, en sesión Ordinaria celebrada por medios telemáticos o Xoves 25 de Febreiro do 2021, adoptou entre outros, o seguinte acordo: <<…>> Primeiro.- Aprobar inicialmente o PLAN DE MOBILIDADE URBANA SOSTIBLE DO CONCELLO DE ARTEIXO (PMUS) do Concello de Arteixo, e someter o mesmo a información pública e audiencia aos interesados polo prazo de trinta días para a presentación de reclamacións e suxerencias, mediante anuncios a publicar no taboleiro de edictos e na sede electrónica do Concello e no Boletín Oficial da Provincia. Segundo.- De non formularse alegacións no citado prazo entenderase definitivamente aprobado o acordo, ata entón provisional, sen necesidade de nova resolución. <<.>>” Asina dixitalmente. Marcos Cesar Belzunce Kerkich (ALCALDE-PRESIDENTE) En Arteixo, a 1 de Marzo do 2021
08/03/2021 | Administración LocalMunicipal
Bergondo
Intervención
Aprobación inicial do orzamento municipal para o exercicio económico de 2021

ASUNTO: Aprobación inicial do Orzamento para o exercicio económico de 2021 EXPEDIENTE: 2021/T004/000001 O Pleno municipal deste concello na sesión extraordinaria que tivo lugar o 2 de marzo de 2021 aprobou inicialmente o Orzamento xeral para o exercicio económico de 2021 e a plantilla de persoal funcionario e laboral para o dito exercicio, segundo o disposto no artigo 169 do Real decreto lexislativo 2/2004, de 5 de marzo, texto refundido da lei reguladora das facendas locais (TRLRFL), polo que se expón ó público na Intervención deste concello durante o prazo de quince días, que comezarán a contar desde o día seguinte ó da inserción do presente edicto no Boletín Oficial de Provincia, para que durante o mesmo se poidan formula-las reclamacións ante o Pleno nos termos establecidos nos artigos 170 do TRLRFL e 22 do Real Decreto 500/1990. Bergondo, 3 de marzo de 2021 A alcaldesa Asdo.: Alejandra Pérez Máquez
08/03/2021 | Administración LocalMunicipal
Aranga
Secretaría - Intervención
Correccion de erro nas bases de selección de persoal laboral temporal

Detectado erro nas Bases da convocatoria para a cobertura dunha praza de auxilir administrativo con carácter termporal, adscrita aos servizos sociais do concello de Aranga ao abeiro do programa de financiamento de servizos sociais comunitarios da Deputación Provincial da Coruña para o ano 2021, procédese a súa corrección. Concretamente, na base segunda sinálase que “ As rebitucións fíxanse en 1.007,93 € brutos mensuais, incluídas as prorratas das pagas extras “ cando en realidade debe poñer “ As retribucións fíxanse en 1.175,91 € brutos mensuais, incluídas as porratas das pagas extras”. O que se publica para xeral coñecemento. Aranga, 3 de marzo de 2021 O Alcalde Asdo: Alberto Platas Álvarez
08/03/2021 | Administración LocalMunicipal
Bergondo
Secretaría
Expropiación forzosa

O Pleno do Concello de Bergondo, en sesión extraordinaria do 2 de marzo de 2021, e consonte dispón o artigo 94 do RDLex.781/1986, de 18 de abril e o artigo 10 da Lei de Expropiación Forzosa, adoptou o seguinte acordo: “PRIMEIRO. Aprobar inicialmente o Proxecto de saneamento en Fiobre (Sistema Xeral de Saneamento. Concello de Bergondo), cun valor estimado de estimado de 72.668,67 euros, máis 15.260,42 euros de IVE (21%), que fan un total de 87.929,09 euros, redactado polo enxeñeiro de camiños, canles e portos Patricio Aguilar Cavanillas, colexiado núm.7641, incluído no mesmo o Anexo de expropiacións, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación. (anexo I) SEGUNDO. Seguir a expropiación individualmente abrindo prazo de información pública durante quince días hábiles no Boletín Oficial da Provincia, no Taboleiro de anuncios do concello e nun dos diarios de máxima difusión da provincia, con notificación persoal aos interesados, para que os titulares de dereitos afectados pola expropiación poidan aportar cantos datos permitan a rectificación dos posibles erros que se estimen cometidos na relación publicada, ou opoñerse á ocupación ou disposición dos bens ou dereitos por motivos de forma ou de fondo que deberán estar fundamentados. Aos únicos efectos da subsanación de erros na descripción material e legal dos bens, calquera persoa natural ou xurídica poderá comparecer alegando cantos antecedentes ou referencias estime pertinentes. De producirse alegacións deberán ser resoltas polo Pleno, debendo aprobarse, en todo caso, definitivamente a relación de bens e dereitos. No cumprimento do devandito acordo o citado expediente queda exposto ao público na Secretaría do concello. Para a súa consulta deberán solicitar cita previa a través dos seguintes medios: na sede electrónica municipal https://sede.bergondo. gal/opencms/gl/cita/index. html; por correo electrónico cita. previa@bergondo. gal; ou por teléfono 981791252_extensión 7. O presente anuncio servirá de notificación aos interesados descoñecidos nos procedementos administrativos indicados ou se ignore o lugar de notificación ao que se refire o artigo 44 da Lei 39/2015, do 1 de outubro, do procedemento administrativo común das administracións públicas. Bergondo, 3 de marzo de 2021 A alcaldesa Alejandra Pérez Máquez
08/03/2021 | Administración LocalMunicipal
A Coruña
Educación
Resolución pola que se procede a apertura do prazo de solicitude para a admisión de prazas de novo ingreso nas escolas infantis integradas na Rede de Escolas Infantis Municipais de cara ao curso 2021-2022

Por Resolución do día 02.02.2021, asinada polo concelleiro de Educación, Memoria Histórica, Innovación, Industria e Emprego por delegación da Xunta de Goberno Local (BOP 02.07.2019), aprobouse: Abrir o prazo para a convocatoria do proceso de admisión de prazas de novo ingreso nas escolas infantís integradas na Rede de Escolas Infantís Municipais para o curso 2021-2022, podendo presentarse as solicitudes no período comprendido entre 15 e o 30 de marzo de 2021, ambos inclusive. A Coruña, 3 de marzo de 2021. Jesús Celemín Santos Concelleiro de Educación, Memoria Histórica, Innovación, Industria e Emprego
08/03/2021 | Administración LocalMunicipal
A Laracha
Aluguer de parcelas para aparcamento da piscina e ximnasio e a Casa da Cultura

De conformidade coa Resolución de Alcaldía de data 01/03/2021, por medio do presente anuncio efectúase convocatoria do concurso arrendamento de fincas para destinalo a aparcamento público conforme aos seguintes datos: 1. Entidade adxudicadora: Datos xerais e datos para a obtención da información: a) Organismo: CONCELLO DA LARACHA b) Dependencia que tramita o expediente: SECRETARIA c) Obtención de documentación e información: 1. Dependencia REXISTRO 2. Domicilio Praza do Concello s/n 3. Localidade e Código Postal.15145 A Laracha 4. Teléfono 981605001 5. Correo electrónico rexistro@alaracha. gal 6. Enderezo de internet do Perfil de Contratante.https://contrataciondelestado.esd) Número de expediente: 2020/C006/000021 a) Tipo Privado Aluguer b) Descrición do obxecto: ALUGUER PARCELAS APARCAMENTO PISCINA E XIMNASIO E A CASA DA CULTURA TORAS. a) Tramitación: Ordinaria b) Procedemento: aberto c) Criterios de Adxudicación: Para a valoración das proposicións e a determinación da mellor oferta atenderase a unha pluralidade de criterios de adxudicación en base á mellor relación calidade-prezo. - Prezo [De 0 até 5 puntos]. Prezo ofertado = prezo unitario de licitación ………………. 0 puntos Prezo ofertado con baixa ≤ 5% ……………………….……. 2 puntos Prezo ofertado con baixa > 5% e ≤10% ……………………. 5 puntos - Clasificación urbanística [De 0 até 5 puntos]. Solo urbano consolidado ……………………………….……. 0 puntos Solo urbano non consolidado …………………….…………. 5 puntos Solo urbanizable ………………………………………………. 5 puntos Solo rústico ……………………………………….…………. 3 puntos - Cualificación urbanística máis idónea [De 0 até 5 puntos]. Sistema viario …………………………………………………. 5 puntos Resto …………………………………………………………. 0 puntos - Proximidade do aparcamento ao a piscina municipal e Casa da Cultura [De 0 até 5 puntos]. < 150 m …………………………………………………………. 5 puntos 150 m ata 250 m……………………………….………………. 3 puntos > 250 m………………………………………….………………. 0 puntos a) Importe anual 6.283,09 euros. Importe total (4 anualidades) 25.132,36 euros. a) Data límite de presentación.15 dende a publicación deste anuncio no BOP. b) Modalidade de presentación non se esixe a presentación de ofertas utilizando medios electrónicos. c) Lugar de presentación: 1. Dependencia REXISTRO 2. Domicilio Praza do Concello s/n 3. Localidade e Código Postal.15145 A Laracha 4. Teléfono 981605001 5. Correo electrónico rexistro@alaracha. gal A Laracha, 2 de marzo de 2021 O Alcalde, Jose Manuel Lopez Varela
08/03/2021 | Administración LocalMunicipal
Oleiros
Persoal
Modificación da Oferta de Emprego Público do ano 2019

Pola resolución da segunda tenente de alcalde delegada de Persoal nº 2021000890, do 1 de marzo de 2021, aprobouse a modificación da Oferta de Emprego Público do Concello de Oleiros correspondente ao ano 2019, publicada no BOP e no DOG nº 191, do 8 de outubro, e unha anterior modificación no BOP da Coruña nº 53, do 20 de marzo de 2020, e no DOG nº 147, do 23 de xullo de 2020, que queda agora configurada definitivamente polas prazas que se relacionan de seguido: Oleiros, 3 de marzo de 2021 A segunda tenente de alcalde delegada de persoal (Decreto da alcaldía nº 2019002619, do 20 de xuño) Pino Delia Martin de Vidales Sefrioui
08/03/2021 | Administración LocalMunicipal
Val do Dubra
Anuncio de delegación para celebración de matrimonio civil

ANUNCIO Delegación para celebración matrimonio civil O alcalde, por Resolución do 2 de marzo de 2021, acordou delegar no concelleiro Diego Luis Díaz Méndez a competencia para a celebración de matrimonio civil que terá lugar o 8 do presente mes de marzo, ás 11.30 horas, no salón de sesións da casa consistorial. O que se publica en cumprimento do disposto no art.44.2 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Val do Dubra, 02 de marzo de 2021. O alcalde, José Manuel Varela Ferreiro
08/03/2021 | Administración LocalMunicipal
Cee
Aprobación definitiva da modificación do anexo de subvencións do orzamento municipal para o exercicio de 2021. EXPTE 2021/T002/000001

O Pleno do Concello de Cee, na sesión ordinaria realizada o día 29 de xaneiro de 2021, acordou aprobar inicialmente a modificación do Anexo de Subvencións do orzamento municipal para o exercicio 2021 Conforme o artigo 169 do R. D. L 2/2004, do 5 de marzo, expúxose ao público o expediente polo prazo de quince días, desde a publicación no BOP do anuncio de aprobación inicial, para os efectos de presentación de reclamacións e alegacións. Debido a que durante o prazo de exposición pública non se presentaron reclamacións ao devandito expediente, considérase elevado automáticamente a definitivo o acordo referido, quedando o anexo de subvencións do orzamento municipal para o exercicio de 2021 redactado como segue: Contra a aprobación definitiva da Modificación do Anexo de Subvencións, poderá interpoñerse directamente Recurso Contencioso na forma e prazos establecidos na Lei 29/1998, de 13 de xullo, Reguladora da Xurisdición Contencioso-Administrativa. Cee, 2 de marzo de 2021 A alcaldesa Margarita Lamela Louzán.
08/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75443. Sendas e amaños de camiños. Concello de Cerceda

Concello de Cerceda, solicita de Augas de Galicia por atoparse nas marxes do río s/d, a autorización de obras, nos lugares de Meirama, Sucadio, Parada, Atrio e Carracedo, parroquias de Meirama (Santo André) e Rodis, Concello de Cerceda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75443. As obras solicitadas consisten na execución do proxecto de: ”Senda Estación Cerceda – Meirama e outros (Cerceda – A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerceda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de marzo de 2021 O xefe do servizo territorial Néstor Rodríguez Arias (sinatura dixital ao marxe)
08/03/2021 | Administración LocalMunicipal
Vimianzo
Anuncio de aprobación definitiva de modificación da base de execución núm.52 do orzamento do ano 2019, prorrogado ao 2021

Aprobado inicialmente polo Pleno desta Corporación, en sesión ordinaria celebrada o día 02.02.2021, o expediente de modificación das bases de execución do orzamento para o ano 2019, prorrogado ao 2021, base núm.52, anexo de subvencións nominativas, e exposto o expediente ao público por prazo de quince días hábiles en virtude de anuncio publicado no BOP núm.25, de data 08.02.2021, e non téndose presentadas reclamacións ou alegacións á dita modificación, en cumprimento do disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, enténdese definitivamente aprobada. Vimianzo, 2 de marzo de 2021. A alcaldesa Mónica Rodríguez Ordóñez
08/03/2021 | Administración LocalMunicipal
A Laracha
Aluger de parcela destinadas a aparcamento para servizo do Centro de Saúde

De conformidade coa Resolución de Alcaldía de data 01/03/2021, por medio do presente anuncio efectúase convocatoria do concurso arrendamento de fincas para destinalo a aparcamento público conforme aos seguintes datos: 1. Entidade adxudicadora: Datos xerais e datos para a obtención da información: a) Organismo: CONCELLO DA LARACHA b) Dependencia que tramita o expediente: SECRETARIA c) Obtención de documentación e información: 1. Dependencia REXISTRO 2. Domicilio Praza do Concello s/n 3. Localidade e Código Postal.15145 A Laracha 4. Teléfono 981605001 5. Correo electrónico rexistro@alaracha. gal 6. Enderezo de internet do Perfil de Contratante.https://contrataciondelestado.esd) Número de expediente: 2020/C006/000021 a) Tipo Privado Aluguer. b) Descrición do obxecto: ALUGUER PARCELAS APARCAMENTO CENTRO DE SAUDE A LARACHA. a) Tramitación: Ordinaria b) Procedemento: aberto c) Criterios de Adxudicación: Para a valoración das proposicións e a determinación da mellor oferta atenderase a unha pluralidade de criterios de adxudicación en base á mellor relación calidade-prezo. - Prezo [De 0 até 5 puntos]. Prezo ofertado = prezo unitario de licitación ………………. 0 puntos Prezo ofertado con baixa ≤ 5% ……………………….……. 2 puntos Prezo ofertado con baixa > 5% e ≤10% ……………………. 5 puntos - Clasificación urbanística [De 0 até 5 puntos]. Solo urbano consolidado ……………………………….……. 0 puntos Solo urbano non consolidado …………………….………… 5 puntos Solo urbanizable ………………………………………………. 5 puntos Solo rústico ……………………………………….…………. 3 puntos - Cualificación urbanística máis idónea [De 0 até 5 puntos]. Sistema viario …………………………………………………. 5 puntos Resto …………………………………………………………. 0 puntos - Proximidade do aparcamento ao acceso do centro de saude [De 0 até 5 puntos]. < 150 m …………………………………………………………. 5 puntos 150 m ata 250 m……………………………….………………. 3 puntos > 250 m………………………………………….………………. 0 puntos a) Importe anual 8.545,00 euros. Importe total (4 anualidades) 34.180,02 euros. a) Data límite de presentación.15 dende a publicación deste anuncio no BOP. b) Modalidade de presentación non se esixe a presentación de ofertas utilizando medios electrónicos. c) Lugar de presentación: 1. Dependencia REXISTRO 2. Domicilio Praza do Concello s/n 3. Localidade e Código Postal.15145 A Laracha 4. Teléfono 981605001 5. Correo electrónico rexistro@alaracha. gal A Laracha, 2 de marzo de 2021 O Alcalde, Jose Manuel Lopez Varela
08/03/2021 | Administración LocalMunicipal
Corcubión
Corrección de erro anuncio aprobación definitiva do orzamento municipal para o exercicio 2021

Advertido erro na publicación do BOP núm.38 do venres, 26 de febreiro do 2021 do concello de Corcubión, relativa ao estado de gastos e ingresos do orzamento para o exercicio 2021, por medio da presente procédese á súa rectificación no seguintes termos: O estado de gastos e ingresos correcto é o que se indica a continuación: Corcubión, 1 de marzo do 2021 O Alcalde Manuel Insua Insua
31/03/2021 | Administración LocalMunicipal
Laxe
Aprobación do proxecto de mellora de camiños municipais de acceso a parcelas agrícolas 2020-2021, do Concello de Laxe

Asunto: Aprobación do proxecto de “Mellora de camiños municipais de acceso a parcelas agrícolas 2020-2021” Expte. Admvo. Núm.2020/A008/000007 Expte. Decreto Núm.2021/G003/000154 Vista a concesión da subvención por parte da Axencia Galega de Desenvolvemento Rural para a realización do proxecto de “Mellora de camiños no Concello de Laxe 2020” ao abeiro da Resolución do 25/06/2020 para a concesión de subvencións a proxectos de mellora de camiños municipais de acceso a parcelas agrícolas 2020-2021(MR701E). Visto o proxecto técnico para a execución das citadas obras denominado Plan marco de mellora de camiños municipais de acceso a parcelas agrícolas 2020-2021, redactado polo técnico municipal D. El Yamani Joubert Morio, adscrito á empresa ATOMO ESTUDIO TÉCNICO como empresa que realiza a Asistencia Técnica no Concello de Laxe, (segundo Resolución da Alcaldía núm.926/2019, de data 11/12/2019), en marzo de 2020, por un valor estimado de 32.458,37 euros, con 6.816,26 euros de IVE, facendo un importe total de 39.274,63 euros. Visto o informe técnico municipal de D. El Yamani Joubert Morio, adscrito á empresa Átomo Estudio Técnico como empresa que realiza a Asistencia Técnica no Concello de Laxe, (segundo Resolución da Alcaldía núm.926/2019, de data 11/12/2019), de data 04/03/2021 en relación ao citado proxecto no que se conclúe que a actuación prevista cumpre coa lexislación urbanística e sectorial, así como o planeamento en vigor e conta cos permisos e actuacións necesarios para a execución do proxecto. Esta Alcaldía, en uso das atribucións conferidas pola LBRL, e demais lexislación aplicable, Primeiro: Aprobar o proxecto da obra de denominado “Plan marco de mellora de camiños municipais de acceso a parcelas agrícolas 2020-2021, redactado polo técnico municipal D. El Yamani Joubert Morio, adscrito á empresa ATOMO ESTUDIO TÉCNICO como empresa que realiza a Asistencia Técnica no Concello de Laxe, (segundo Resolución da Alcaldía núm.926/2019, de data 11/12/2019), en marzo de 2020, por un valor estimado de 32.458,37 euros, con 6.816,26 euros de IVE, facendo un importe total de 39.274,63 euros. Segundo: Que se proceda ao replanteo do proxecto, incorporándose o proxecto ao expediente de contratación, de conformidade co disposto no artigo 236 da Lei 9/2017, de 8 de novembro, pola que se traspoñen ao ordenamento xurídico español as Directivas do Parlamento Europeo e do Consello 2017/24/UE, de 26 de febreiro de 2014. Terceiro: Que se proceda á súa publicación no Boletín Oficial da Provincia e no Taboleiro de Anuncios deste concello. Mándao e asínao, en Laxe, 24 de marzo de 2021, o 1º tenente de alcalde (delegación por ausencia, Resolución de Alcaldía núm.142/2021, de 22/03/2021), do que eu como secretaria dou fe. O 1º tenente de alcalde, delegación por ausencia A secretaria (Resolución de Alcaldía núm.108/2021, de 08/03/2021) Asdo. Francisco Charlin Oróns Asdo. Begoña Carrasco García
31/03/2021 | Administración LocalMunicipal
Narón
Intervención
Aprobación inicial expediente modificación de créditos

O Pleno do Concello, en sesión ordinaria celebrada o día 25 de marzo de 2021, aprobou inicialmente o expediente de modificación de créditos n.º 06/2021: subexpediente nº 02/2021 de transferencia de crédito, dentro do vixente orzamento muncipal, por un importe total de CINCUENTA E TRES MIL NOVECENTOS OITENTA E NOVE EUROS CON VINTE E NOVE CÉNTIMOS (53.989,29 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 179.4, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 26 de marzo de 2021 A Alcaldesa, Asdo. Marián Ferreiro Díaz
31/03/2021 | Administración LocalMunicipal
Narón
Intervención
Aprobación provisional expediente modificación ordenanzas fiscais varias

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópanse expostos ao público: Os expedientes de modificación das seguintes ordenanzas fiscais: - O. F. nº 1 xeral de xestión, recadación e inspección. - O. F. nº 4 reguladora do imposto sobre vehículos de tracción mecánica. - O. F. nº 10 reguladora da taxa por recollida de refugallos sólidos urbanos. Aprobados provisionalmente os expedientes anteriores polo Concello Pleno en data 25 de marzo do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán examinar os expedientes e presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderanse elevados a definitivos os presentes acordos. Narón, 26 de marzo de 2021 A Alcaldesa, Asdo. Marián Ferreiro Díaz
31/03/2021 | Administración LocalMunicipal
A Coruña
Planeamento e Xestión do Solo
Anuncio de aprobación definitiva do proxecto modificado de reparcelamento do POL-G7.04 “Falperra II” do PXOM (Expte.620/2005/34)

A Xunta de Goberno Local o día 10 de marzo de 2021, acordou: “PRIMEIRO.–Aprobar definitivamente a modificación do proxecto de reparcelación do polígono POL-G7.04 “Calle Falperra II” en execución da sentencia n.º 354/2017, do 27 de xullo de 2017, da Sección 2.ª do Tribunal Superior de Xustiza de Galicia do 10 de decembro de 2020. A dita aprobación implica a da conta de liquidación contida no dito proxecto. SEGUNDO.–Aceptar a cesión de pleno dominio, libre de cargas e gravames, dos terreos de cesión obrigatoria contidos no proxecto, para a súa afectación ao destino previsto no planeamento. TERCEIRO.–Incluír no Inventario de Bens Municipais para a súa afectación ao destino previsto no PXOM como sistema local viario, as parcelas resultantes PR-D, de 26,28 m 2 de superficie, PR-E, de 89,66 m 2 e a PR-F, de 328,48 m 2. Asemade incluír, como ben patrimonial, o 78,20% da PR-C do proxecto, adxudicado a este Concello por achega das parcelas de orixe A, D e F e o 50% da parcela E. CUARTO.–Tomar coñecemento do escrito presentado polo representante da entidade Promociones Sur Coruña, S. L. relativo ao ingreso realizado de 38.197,98 euros en concepto de cota de urbanización do polígono.” O que se publica para xeral coñecemento aos efectos previstos no art.220. c do Decreto 143/2016, do 22 de setembro, que aproba o Regulamento da Lei do Solo de Galicia. Contra o dito acordo, que pon fin á vía administrativa, os interesados poderán interpor recurso potestativo de reposición no prazo dun mes, que empezará a contar desde o día seguinte á publicación deste anuncio. Todo isto de conformidade co artigo 123 da Lei 39/2015, do 1 de outubro, do procedemento administrativo común das administracións públicas. Así mesmo, poderán interpor directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da Lei 29/1998, do 13 de xullo, da xurisdición contencioso administrativa, sen prexuízo de calquera outro que estimen pertinente. A Coruña, 25 de marzo de 2021. O concelleiro delegado da Área de Urbanismo, Vivenda, Infraestruturas e Mobilidade Juan Manuel Díaz Villoslada
31/03/2021 | Administración LocalMunicipal
Ferrol
Xestión Tributaria
Padrón de venda ambulante de xaneiro e febreiro de 2021

EDICTO O día 24/03/2021 aprobouse por decreto da Alcaldía o padrón municipal de venda ambulante dos postos do Feirón de Recimil e da Magdalena correspondentes ós meses de xaneiro e febreiro do exercicio 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de marzo de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo.: M.ª Teresa Deus Trasobares
31/03/2021 | Administración LocalMunicipal
Cabana de Bergantiños
Aprobación inicial de modificación de crédito

Aprobado inicialmente polo Pleno da Corporación na sesión ordinaria celebrada en data 25 de marzo de 2021 o expediente de modificación de crédito nº5 do orzamento prorrogado da Corporación para o exercicio 2021 mediante suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 26 de marzo de 2021 O Alcalde D. José Muíño Domínguez
31/03/2021 | Administración LocalMunicipal
San Sadurniño
Corrección de erro

Detectado un erro material nas “Bases reguladoras para a concesión de bolsas para o estudo e axudas para sufragar gastos dos servizos prestados na Escola Infantil Municipal “A Rolada”, publicadas no Boletín Oficial da Provincia número 46, de data 10 de marzo de 2021, tras a súa aprobación polo Pleno, mediante o presente procédese á súa corrección, ós efectos oportunos. O erro apareceu no artigo 4, apartado primeiro. Onde di, referido ás persoas beneficiarias: “Alumnado que curse estudos obrigatorios (educación primaria e ESO), en centros públicos do Concello de San Sadurniño ou concellos limítrofes e que sexa beneficiario das axudas establecidas na orde do 12 de maio de 2020 da Consellería de Educación, Universidade e Formación Profesional.” “Alumnado que curse estudos obrigatorios (educación primaria e ESO), en centros públicos do Concello de San Sadurniño ou concellos limítrofes e que sexa beneficiario das axudas establecidas nos apartados b) ou c) do artigo 1 da orde do 12 de maio de 2020 da Consellería de Educación, Universidade e Formación Profesional.” A presente corrección non afecta ó prazo de presentación de solicitudes ó abeiro da convocatoria que se corrixe. San Sadurniño, 26 de marzo de 2021. O Alcalde, Secundino García Casal.
31/03/2021 | Administración LocalMunicipal
Porto do Son
Oferta de emprego público para o ano 2020

ANUNCIO Por Acordo da Xunta de Goberno Local deste Concello, de data 28 de decembro de 2020, aprobouse a oferta de emprego público correspondente ás prazas que de seguido se apuntan para o ano 2020 A oferta de emprego público para o ano 2020 comprende as prazas vacantes dotadas nos orzamentos da Corporación que non poden ser cubertas cos efectivos de persoal existente. Esta oferta de emprego público executarase no prazo improrrogable de tres anos. En cumprimento do artigo 91 da Lei 7/1985, do 2 de abril, da Lei Reguladora das Bases de Réxime Local, o artigo 70 do texto refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro. Porto do Son, o 26/03/21. O ALCALDE-PRESIDENTE Asdo.: José Luis Oujo Pouso